
Община Николаево,  Област Стара Загора, гр. Николаево 6190, ул. „Георги Бенковски“ № 9
Телефон  04330 / 2040,    e-mail: obnikolaevo@nikolaevo.net


[bookmark: _GoBack]На основание с чл. 26, ал. 3 от Закона на нормативните актове във връзка чл. 77 от Административно процесуалния кодекс, Община Николаево чрез настоящето публикуване на сайта на Община Николаево и в портала за обществени консултации уведомява за изготвен

ПРОЕКТ ЗА ИЗМЕНЕНИЕ И ДОПЪЛНЕНИЕ НА 
НАРЕДБА № 3 
ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО ИМУЩЕСТВО

Община Николаево предоставя възможност за обществено обсъждане, като на заинтересованите лица се предоставя 30-дневен срок, считано от датата на публикуването, за предложения и становища по проекта за изменение и допълнение на Наредбата.

Предложенията могат да бъдат депозирани в деловодството на Община Николаево, п. к. 6190, град Николаево, ул. „Георги Бенковски“ № 9, ст. 308, на място или по пощата, както и на е-mail: obnikolaevo@nikolaevo.net 

Проектът съдържа частично изменение и допълнение в текстовете на досега действащата Наредба № 3 за реда за придобиване, управление и разпореждане с общинско имущество, като се предлагат промени в текстовете, засягащи управлението на вещите, предназначени за медицински и дентални нужди, прецизират се текстовете по отношение на учредяване на вещни права, заличават се текстовете за възнагражденията на тръжната и конкурсната комисия, и изискването за публикуване на обявленията за търговете в местен вестник с цел премахване на необосновани и излишни плащания и разходи, създава се нова Глава седма, регламентираща управлението и разпореждането със земи и гори от общински поземлен фонд, включително отдаването под наем и аренда на земеделски земи от ОПФ.
I. Мотиви: 
Налице е необходимост от частично изменение и допълнение на Наредба № 3 за реда за придобиване, управление и разпореждане с общинско имущество на Община Николаево, приета от Общински съвет с Решение № 94 / 23.12.2008 г., изменяна и допълвана с Решения № 164 / 27.07.2009 г., № 88 / 25.09.2012 г., № 226 / 30.01.2014 г., № 122 / 30.01.2017 г., № 211 / 19.12.2017 г., № 212 / 19.12.2017 г., № 321 / 30.08.2018 г., № 68 / 28.02.2020 г., № 89 / 27.06.2024 г., с цел осъвременяване на текстове, кореспондиращи и препращащи към други закони и нормативни актове, премахване на необосновани и излишни плащания и разходи за възнаграждения на членове на комисии и публикации в местен вестник за обявления, които излизат само веднъж и които никой не ползва, тъй като в днешния дигитален свят почти никой не се осведомява за търговете така, прецизиране на текстовете, касаещи учредяване на вещни права.
ІI. Цели, които се поставят: 
Основната цел на настоящия проект за изменение на подзаконовия акт е осъвременяване на текстове, кореспондиращи и препращащи към други закони и нормативни актове, премахване на необосновани и излишни плащания и разходи, прецизиране на текстовете, касаещи учредяване на вещни права и земите от ОПФ. С предложените промени Наредбата се привежда в съответствие с действащите нормативни актове.

III. Финансови и други средства, необходими за прилагане на наредбата: 
Предлаганите промени не изискват финансови средства за прилагането им. 

ІV. Очаквани резултати от прилагането: 
Актуализирането на наредбата ще подобри процесите  на правилното прилагане на нормативните актове от по-висока степен и ще намали разходите по провеждането на тръжните и конкурсните процедури.

V. Анализ за съответствието с правото на европейския съюз. 
Проектът за частично изменение и допълнение на Наредба № 3 за реда за придобиване, управление и разпореждане с общинско имущество на Община Николаево е изготвен в съответствие с законите на Република България, както и с  Европейското законодателство, при спазване разпоредбите и целите на националното и местно законодателство.

